Prosba na p. primátora Jána Noska.

Naša materská škola sídli v obci Rudlová a určite Vám nechcem písať o lokalite ako takej, aj keď prostredie našej materskej školy je umiestnené v zástavbe medzi rodinnými domami a je skutočne nádherné a ešte k tomu aj v krásnej záhrade. Čo ale primälo nás napísať práve Vám pán primátor je to, že už veľa rokov sa tu pasujeme s problematikou parkovania a nie je to ani prvýkrát čo sa informujeme ohľadom možností ako to ošetriť a urobiť niečo v tejto záležitosti. To, že, rodičia nemajú kde parkovať hlavne v tej rannej špičke a aj popoludní zase keď si rodičia idú vyzdvihnúť deti z materskej školy je dlhodobý problém. Možno by pomohlo, keby sa aspoň na čas príchodu(od 6:30 hod – 8:30 hod) a čas odchodu(od 14:30 – do 16:30 hod.) nejakou formou značky vyhradilo parkovanie len pre škôlku.

Boli by sme určite všetci radi, keby sa to doriešilo nejakým spôsobom hlavne k spokojnosti všetkých zainteresovaných. Vieme, že určite riešite veľa oveľa závažnejších problémov v meste ale predsa sme sa na Vás obrátili s prosbou.

Ďakujeme Vám vopred za nejaké podnety a návrhy na vyriešenie situácie spoločne s rodičmi.

S úctou

riaditeľka materskej školy Odbojárov

Mgr. Oľga Betková